...tako akcoseryja...
...że mówi angieszczynóm...
Szpacyrkym po Cieszynie
“Gdo sie za swój jynzyk wstydzi
takim niech sie każdy brzidzi”
"Moja ty słodko cieszyńsko mowo
być zawsze do prawjynio gotowo
a jak cie uż żodyn nie bydzie rozumioł
to jyny wiater bydzie po naszymu szumioł"
POZÓR! Kiery nimo chynci tego czytać, abo kansi wraził łokulory, abo mo moc roboty i łoczy go bolóm to se może tego posłóchać jak prziciśnie ”kursywom” na tóm czornóm szczałke w tej szarej kostce, kierom nóndzie zaroz pod spodkym.
Mianowoł sie”Tempo”
Na tej uice Tyatralnej za tymi zawrzitymi haźlami idzie trefić na bar kiery nimo żodnego miana. Tustelocy prawióm, że je to młodszy brat łod takigo baru, kiery dłógo za socjalizmu w naszym mieście egzystowoł i mianowoł sie “Tempo”. Taki miano to pasuje dlo każdej putyki, bo moc je takich chłopów co pijóm na tympa, coby prziś po robocie do chałupy eszcze za dnia i łod swoji paniczki nie dostać czymsi ciynżkim po czepani. Na prociw kierysi wziył sie za uczyni tusteloków angielszczyny i możne aji ci chłopi co wylezóm s tego baru tam ło nich zachoczóm. Gdo wiy czy taki chłop po poru sztamperlach sóm łod siebie nie zacznie mówić po angielsku, abo chocioż tak bydzie szmatlawie gymbe otwiyroł, że kamraci bydóm se wszymać, że mówi angielszczynóm. Kapke dalij je kszeft dlo tych co nie poradzom żyć bez psa, abo kocura. Piszóm tam ło jakisikej akcesoryjach, bez kierych dzisio psa ani kucura nie idzie dzierżeć dóma. Kiejsi żodyn ło to ni mioł starości, bo kocurów nie dzierżeli dóma. Łod tego były dachy na kierych kocury sie kociły, a nieskorził po nich skokały i góniły. Psów też mało gdo dzierżoł dóma, bo wszedcy chodzili do roboty i takigo psa ni mioł gdo wykludzać do pola za potrzebóm. Psy ludziska dzierżeli na dziedzinach prziwiónzanych przi budzie, coby yno szczekały na cudzych, abo na poczciorza. A dzisio podziwejcie sie, idzie trefić na ceście na tusteloków co aji dwa psy kludzóm. S kocurami isto je ganc tak samo, bo takigo mruczka nie trzeja wykludzać do pola skyrs tego, że je tako akcesoryja co sie kuwetym mianuje i kocur wiy, że je to jego haziel i do pola nie trzeja go wykludzać.
Mini słownik:
haziel-toaleta,
mianowoł-nazywał,
putyka-mordownia,
czepań- głowa,
wylezóm –wyjdą,
sztamperla- kieliszek,
szmatlawie-niewyraźnie,
kszeft-sklep,
dzierżeć-trzymać,
nieskorzij-potem,
poczciorz-listonosz,
wykludzać-wyprowadzać,
cesta-droga,
skyrs- z powodu
Tóż miyjcie sie wszedcy dobrze i wiesiołego popióntku
szl_Latn pol_Latn szl_Latn szl_Latn pol_Latn szl_Latn pol_Latn szl_Latn szl_Latn szl_Latn szl_Latn szl_Latn hau_Latn fij_Latn szl_Latn ltg_Latn szl_Latn pol_Latn ind_Latn uzn_Latn slv_Latn pol_Latn szl_Latn szl_Latn szl_Latn szl_Latn pol_Latn szl_Latn